Muhammad bin Shalih al-Utsaimin

Syaikh Abu 'Abdullah Muhammad bin Shalih bin Muhammad bin Sulaiman bin Abdur Rahman Al-'Utsaimin At-Tamimi, èkennal mènangka nyama Syaikh Ibnu 'Utsaimin otabâ Syaikh 'Utsaimin, panèka ulama' jhâman kontemporer sè asalla Arab Saudi. Salèrana toman ajabat dhâddhi pamimpin Ulama' Senior Arab Saudi.

## Kaodi'an
Syaikh Utsaimin lahèr è kottha Unaizah è taon 1928. Bâkto ghi' kènè', salèrana ajhâr maos Al-Qur'an dâ' embana (eppa'na èbhuna), panèka Syaikh Abdurrahman bin Sulaiman Ali ad-Damigh, saèngghâna  hafal. samarèna ghânèka, salèrana molaè nyarè èlmo bân ajhâr khot (èlmo nolès), èlmo bitongan, bân sabbhân-sabbhân èlmo sastra dâ' embana. Syaikh Utsaimin saellana jârèya ajhâr è Maktab (sakola kènè') Syaikh Abdurrahman as-Sa'di aberri' tugas dâ' ḍuwâ' morèddhâ ghâbây ngajhâr morèd junior. ḍuwâ' morèd panèka Syaikh Ali ash-Shalihin bân Syaikh Muhammad bin Abdil Aziz al-Muthawwi'. Dâ' Syaikh Muhammad bin Abdil Aziz al-Muthawwi', Syaikh Utsaimin ajhâr kètab *"Mukhtashar Al-Aqidah Al-Wasithiyah"* bân *"Minhaju Salikin fil Fiqh"* karyana Syaikh Abdurrahman as-Sa’di. 

Saellana remaja, Syaikh Utsaimin ajhâr ka Syaikh Abdul Aziz bin Abdullah bin Baz, èka'dinto Syaikh Utsaimin ajhâr kètab Shahih Bukhari, sabâgiyân risalah-risalah (karya tolès) Ibnu Taimiyyah bân pan-bârâmpan kètab-kètab fiqh. 

Syaikh Muhammad bin Ibrahim Alu Syaikh (mufti partama Karaton Arab Saudi) toman matabâr bân mènta pan-bârâmpan kalè dâ' syaikh Utsaimin ghâbây adudughi pangkat mènangka Qadhi (hakim) tèngghi, bân ampon makalowar sorat pangangka'an mènangka katua pangadhilân aghâma è Al-Ihsa (Ahsa), tapè Syaikh Utsaimin ampon nola'. saellana èsemma'èn sacara pribadi, Syaikh Muhammad bin Ibrahim nyerra bân narèk jabadhân kasebbhut dâri Syaikh Utsaimin.

Saellana duwâ' taon ajhâr, Syaikh Utsaimin lulus bân èyangka' dhâddhi ghuru è ma’had Unaizah al-‘Ilmi sambi nerrossaghi studina sacara intishab (amacem kampus Universitas Terbuka) neng fakultas syari’ah, bân terros nyarè èlmo kalabân bimbinganna Syaikh Abdurrahman bin Nashir as-Sa’di. È bâkto Syaikh Abdurrahman bin Nashir As-Sa’di sèdhâ, Syaikh Utsaimin  aghentè'è ghuruna kasebbhut mènangka imam masjid jami’ è Unaizah bân ngajhâr è perpustakaan nasional Unaizah sambi ngajhâr è ma’had al-'Ilmi. Bân salèrana apinda ngajhâr è fakultas syari’ah bân ushuludin è cabang universitas Imam Muhammad bin Su’ud Al-Islamiyah è Qasim.

Syaikh 'Utsaimin sèdhâ è taon 2001 è Jeddâ, èsolataghi è Masjidil Haram, bân èkobhur è pasarèyan  Al-Adl Mekka, Arab Saudi.

## Karya-karyana

* Talkhis Al Hamawiyah
* Tafsir Ayat Al-Ahkam
* Syarh Umdatul Ahkam
* Musthalah Hadits.
* Al Ushul min Ilmil Ushul.
* Risalah fil Wudhu wal Ghusl wash Shalah.
* Risalah fil Kufri Tarikis Shalah.
* Majalisu Ar Ramadhan.
* Al-Udhiyah wa Az Zakah.
* Al-Manhaj li Muridil Hajj wal Umrah.
* Tashil Al-Faraidh.
* Syarh Lum’atul I’tiqad.
* Syarh Al-Aqidah Al Wasithiyah.
* Aqidah Ahlus Sunnah Wal Jama’ah.
* Al Qowaidul Mustla fi Siftillah wa Asma’ihil Husna.
* Risalah fi Annath Thalaq Ats-Tsalats Wahidah Walau Bikalimatin.
* Takhrij Ahadits Ar Raudh Al-Murbi’.
* Risalah Al Hijab.
* Risalah fi Ash Shalah wa Ath Thaharah li Ahlil A’dzar.
* Risalah fi Mawaqit Ash Shalah.
* Risalah fi Sujud As Sahwi
* Risalah fi Aqsamil Mudayanah.
* Risalah fi Wujubi Zakatil Huliyyi.
* Risalah fi Ahkamil Mayyit wa Ghuslihi.
* Tafsir Ayatil Kursi.
* Nailul Arab min Qawaid Ibnu Rajab.
* Ushul wa Qowa’id Nudhima ‘Alal Bahr Ar-Rajaz.
* Ad Diya’ Allami’ Minal Hithab Al-Jawami’.
* Al Fatawaa An Nisaa’iyyah
* Zad Ad Da’iyah ilallah Azza wa Jalla.
* Fatawa Al-Hajj.
* Al-Majmu Al-Kabir Min Al-Fatawa.
* Huquq Da’at Ilaihal Fithrah wa Qarraratha Asy Syar’iyah.
* Al Khilaf Bainal Ulama, Asbabuhu wa Muaqifuna Minhu.
* Min Musykilat Asy-Syabab.
* Risalah fil Al Mash ‘alal Khuffain.
* Risalah fi Qashri Ash Shalah lil Mubtaisin.
* Ushul At Tafsir.
* Risalah Fi Ad Dima’ Ath Tabiiyah.
* As’illah Muhimmah.
* Al Ibtida’ fi Kamali Asy Syar’i wa Khtharil Ibtida’.
* Izalat As-Sitar ‘Anil Jawab Al-Mukhtar li Hidayatil Muhtar.
* Syarh Riyadhis Shalihin
* Syarh Kitabut Tauhid
* Syarh Al Arba'in An-Nawawiyah
* bân laènna

## Sombher-sombher